DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo spravodlivosti Slovenskej republiky

2.	Názov zmluvy: Dohovor Rady Európy o ochrane detí pred sexuálnym vykorisťovaním a sexuálnym zneužívaním z 25. októbra 2007 (ďalej len „dohovor“)

3.	Účel a predmet zmluvy a jeho úprava v právnom poriadku Slovenskej republiky: Účelom dohovoru  je ochrániť deti pred sexuálnym vykorisťovaním a sexuálnym zneužívaním 

4.	Priama úprava práv alebo povinností fyzických osôb alebo právnických osôb: Dohovor priamo zakladá práva a povinnosti v čl. 5, 6, 7, 9, 13, 14, 16, 17 a 31.

5.	Úprava predmetu medzinárodnej zmluvy v práve EÚ:
Smernica Európskeho parlamentu a Rady 2011/92/EÚ z 13. decembra 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, ktorou sa nahrádza Rámcové rozhodnutie Rady 2004/68/SVV (Ú. v. EÚ L 335, 17.12.2011).
Smernica Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV (Ú. v. EÚ L 101, 15.4.2011).

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): Dohovor je podľa čl. 7 ods. 4 Ústavy Slovenskej republiky prezidentskou medzinárodnou zmluvou z oblasti ľudských práv a základných slobôd a zmluvou, na ktorej vykonanie je potrebný zákon (Trestný zákon, Trestný poriadok, zákon č. 404/2011 Z. z. o pobyte cudzincov), preto sa pred ratifikáciou vyžaduje súhlas Národnej rady Slovenskej republiky. 

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): Dohovor je podľa čl. 7 ods. 5 Ústavy SR medzinárodnou zmluvou, ktorá priamo zakladá práva a povinnosti fyzických osôb alebo právnických osôb, a to v čl. 5, 6, 7, 9, 13, 14, 16, 17 a 31 a zároveň je medzinárodnou zmluvou, ktorá má prednosť pred zákonmi Slovenskej republiky.

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): Na vykonanie dohovoru nie je potrebné meniť, zrušiť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná zmluva týka. Ustanovenia dohovoru sa v podmienkach Slovenskej republiky vykonávajú prostredníctvom právnych predpisov, uvedených v bode 6.